Et uue piiskopi valimisel säärase hädaohtliku tooli ihaldajaid palju ei leitud, on täiesti arusaadav. Paavst Klemens VII poolt kutsut Pariisi ülikooli abikantsler Heinrich von Hessen ehk Langenstein ei tahtnud tulla sellele udurikkale maale, kus olid karedad toidud ja karedad kombed". Teisest Saare-Läänemaa piiskopist Johann Sutte de Hex'ist ei ole peale ta nime midagi teada. Alles Vinrieh von Kniprode, samanimelise saksa ordu kõrgemeistri ja Preisi-Marienburi lossi lõpetaja  vennapoeg, võttis kutse vastu ja kinniteti kahe prooviaasta järele 1385. a. paavst Urban II poolt ametisse. Tema tegevus tõi piiskopkonda rahu ja korra, olgugi et ka temal ei puudund oma lemmikud.